recursal/SuperWikiNEXT-32B huggingface dataset:
**சுருள் பாக்டீரியா** (*Spiral bacteria*) என்பது சுருள் வடிவத்தில் உள்ள பாக்டீரியா ஆகும். தடி, மற்றும் கோளவுயிரியுடன் சேர்ந்து நிலைக்கருவிலியின் பெரும் எண்ணிக்கையினை உருவாக்குகிறது. சுழல் பாக்டீரியாவை ஒரு உயிரணு ஒன்றில் சுருள்களின் எண்ணிக்கை, உயிரணு தடிமன், உயிரணு நெகிழ்வுத்தன்மை மற்றும் இயக்கம் ஆகியவற்றின் அடிப்படையில் மேலும் வகைப்படுத்தலாம். இரண்டு வகையான சுழல் உயிரணு, இசுபைரில்லம் மற்றும் இசுபைரோசீட் எனப் பிரிக்கப்படுகின்றன. இசுபைரில்லம் வெளிப்புற கடினமான கசையிழையுடனும், இசுபைரோசெட்டுகள் உட்புற கசையிழையுடன் உள்ளன.

சுருளியுயிரி (இசுபைரில்லம்)
---------------------------

 *காம்பிலோபாக்டர் ஜெஜூனி* என்பது பாக்டீரியா உணவு தொடர்பான இரைப்பை குடல் நோயின் பொதுவான நோய்க்கிருமியாகும்.
சுருளியுயிரி என்பது சுழல் மாறுகளைத் தாங்க வல்ல பாக்டீரியமாகும். இது கிராம்-எதிர் பாக்டீரியா மற்றும் வெளிப்புற கசையிழையிழையினைக் கொண்டுள்ளது. எடுத்துக்காட்டுகள் பின்வருமாறு:

* *இசுபைரில்லம்* இனத்தைச் சேர்ந்தவை
* கேம்பிலோபாக்டர் *ஜெஜூனி* போன்ற *கேம்பிலோபாக்டர்* சிற்றினங்கள், கேம்பிலோபாக்டீரியோசிஸை ஏற்படுத்தும் உணவில் பரவும் நோய்க்கிருமி
* *ஹெலிகோபாக்டர்* *பைலோரி* போன்ற *ஹெலிகோபாக்டர்* சிற்றினங்கள், வயிற்றுப் புண்களுக்குக் காரணமான பாக்டீரியாக்கள்

இசுபைரோகீட்டுகள்
----------------

 மெல்லிய இசுபைரோசீட் *திரிப்போனீமா பாலிடம்* பாக்டீரியா, சிபிலிசு நோய்க் காரணி, 400 மடங்கு பெரிதாக்கப்பட்டுள்ளது.
சுருளிப்பாக்டீரியம் என்பது மிக மெல்லிய, நீளமான, நெகிழ்வான, சுருள் பாக்டீரியா ஆகும். இது வெளிப்புற சவ்வுக்குள் உள்ள பெரிப்ளாஸ்மிக் எனும் கசையிழைகள் மூலம் நகரும். இவை *இசுபைரோகீட்சு* என்ற தொகுதியை உள்ளடக்கியது. இவற்றின் உருவவியல் பண்புகள் காரணமாக, இசுபைரோகீட்டுகள் கிராம்-சாயமேற்றல் கடினமாக உள்ளது. இனால் இவற்றை இருண்ட புல நுண்ணோக்கி அல்லது வார்தின்-இசுடாரி சாயம் பயன்படுத்திக் காணலாம். இந்த வகைப் பாக்டீரியாக்களுக்கு உதாரணம்:

* *லெப்டோசுபைரா* சிற்றினங்கள், இது லெப்டோஸ்பிரோசிஸ் (மென்சுருளி நோய்) நோயினை ஏற்படுத்துகிறது.
* *போரெலியா பர்க்டோர்பெரி* போன்ற *பொரெலியா* சிற்றினங்கள், லைம் நோயை உண்டாக்கும் உண்ணியினால் பரவும் பாக்டீரியம்
* *திரிப்போனீமா* *பாலிடம்* போன்ற *திரிப்போனீமா* சிற்றினங்கள், சிபிலிசு உட்பட திரிப்ரெபோனேமாடோஸை ஏற்படுத்தும் துணையினங்கள்

மேற்கோள்கள்
-----------

1. ↑  Young, Kevin D. (September 2006). "The Selective Value of Bacterial Shape". *Microbiology and Molecular Biology Reviews* **70** (3): 660–703. doi:10.1128/MMBR.00001-06. பப்மெட்:16959965.
2. ↑  .

வார்ப்புரு:Bacteria
**ஆஸ்கர் லெனர்ட் கார்ல் பிஸ்டோரியஸ்** (Oscar Leonard Carl Pistorius, பி. நவம்பர் 22, 1986) தென்னாப்பிரிக்காவைச் சேர்ந்த ஓட்டப் பந்தய வீரர். இவரது இயற்பெயர் ஆஸ்கர் லியோனார்டு கார்ல் பிஸ்டோரியஸ் என்பதாகும். இவருக்கு முட்டிக்கு கீழே கால்கள் இல்லை. மாற்றுத் திறனாளிகளுக்கான ஒலிம்பிக் போட்டிகளில் பங்கேற்றுள்ளார். போட்டிகளில் பங்கேற்று முதல் பரிசையும் பெற்றுள்ளார். 2012 கோடைகால ஒலிம்பிக்கில் தங்கப் பதக்கத்தை வென்றார் என்பது குறிப்பிடத்தக்கது.

சாதனைகள்
--------

2004 தொடங்கி, 2008 வரையிலும் நடைபெற்ற போட்டிகளில் குறைந்த நேரத்தில் ஓடி தங்கம், வெள்ளி பதக்கங்களைப் பெற்றிருக்கிறார். இதில் நூறு மீட்டர், இருநூறு மீட்டர், நானூறு மீட்டர், தொடர் ஓட்டப் போட்டிகளும் அடங்கும். இவரது சாதனைகளைப் பாராட்டி தென்னாப்பிரிக்காவின் அதிபர் உயரிய விருதை வழங்கி பெருமைப்படுத்தினார். 2008 இல் டைம்ஸ் இதழ் வெளியிட்ட சிறந்த நூறு நபர்களில் இவருடைய பெயரும் இடம் பெற்றிருந்தது குறிப்பிடத்தக்கது.

கொலை வழக்கு
-----------

பிப்ரவரி 14, 2013 அன்று, பிரிட்டோரியாவில் பிஸ்டோரியஸ் வீட்டில் அவரது காதலி ரீவா ஸ்டீன்காம்ப் கொலை செய்யப்பட்டார். அடுத்த நாள் பிரிட்டோரியா காவல்துறை பிஸ்டோரியசை கைது செய்து அவர் மீது கொலை குற்றச்சாட்டியது. மார்ச் 3, 2014 அன்று, பிரிட்டோரியா உயர்நீதிமன்றத்தில் விசாரணை தொடங்கியுள்ளது. நவம்பர் 2021 இல், தென்னாப்பிரிக்க சிறை அதிகாரிகள் ஆஸ்கார் பிஸ்டோரியஸின் பரோலை பரிசீலிப்பதற்கான முதல் நடைமுறை நடவடிக்கைகளைத் தொடங்கினர், அவர் தனது காதலியைக் கொன்றதற்காக சிறையில் அடைக்கப்பட்டார்.

சான்றுகள்
---------

1. ↑  John Leicester (5 செப்டம்பர் 2012), "Column: History-maker Pistorius a hypocrite, too?", *The Huffington Post*, archived from the original on 7 March 2014
2. ↑  Josh McHugh (March 2007), "Blade Runner", *Wired*, vol. 15, no. 3
படிமம்:Shukracharya and Kacha.jpgஅசுர குரு சுக்கிராச்சாரியின் குருகுலத்தில் கசன்
**கசன்** {சமசுகிருதம்|कच}, Kaca) தேவர்களின் குருவான பிரகஸ்பதியின் மகன். கசனைப் பற்றிய விவரம் மகாபாரதம் மச்சபுராணம் மற்றும் அக்னி புரணாங்களில் உள்ளது. அசுரர்களின் குருவான சுக்கிராச்சாரியிடமிருந்து இறந்தவர்களை உயிர்ப்பிக்கும் சஞ்சீவினி மந்திரத்தை கற்றுக் கொண்டு வர பிரகஸ்பதியால் அனுப்பப்படுகிறான். காரணம் இந்த மந்திரத்தைக் கொண்டு தேவர்களுக்கும் அசுரர்களுக்கும் நடக்கும் போரில் மரிக்கும் தேவர்களை மீண்டும் உயிர் பிழைக்க வைக்கலாம் என்பதே.

சுக்கிராச்சாரியாரின் குருகுலத்தில் கசன் சேர்ந்து குருகுலக் கல்வியை தொடங்கினான். அந்நிலையில் சுக்கிராச்சாரியின் மகளான தேவயானி கசன் மீது ஒருதலைக் காதல் கொண்டாள். தங்கள் குலகுரு சுக்கிராச்சாரியாரிடம் கசன் சஞ்சீவினி மந்திரத்தை கற்க வந்ததை அறிந்த அசுரர்கள், கசனை பலமுறை கொல்ல முயன்றனர். ஒவ்வொரு முறையும் தேவயானி தலையிட்டு கசனை அசுரர்களிடமிருந்து சுக்கிராச்சாரியார் மூலம் உயிருடன் மீட்டாள்.

இறுதியாக அசுரர்கள் கசனை கொன்று எரித்து, கசனின் பிணத்தின் சாம்பலை சோம பானத்தில் கரைத்து அதை தங்கள் குலகுரு சுக்கிராச்சாரியாருக்கு வழங்கினர்கள். அவரும் அதைக் குடித்து மகிழ்ந்தார். பின் அவர் கசன் காணாது தேடினார். தனது ஞானப்பார்வையால் கசன் தன் வயிற்றில் சாம்பலாக உள்ளான் என்ற விஷயம் அறிந்தார்.

தேவயானியின் வேண்டுதலால் சுக்கிராச்சாரி, கசனை சஞ்சீவினி மந்திரத்தால் உயிர்ப்பித்து, கசனுக்கு சஞ்சீவினி மந்திரத்தையும் சொல்லிக் கொடுத்தார். பின் கசன் சுக்கிராச்சாரியின் வயிற்றை கிழித்து வெளியே வந்து, இறந்த போன சுக்கிராச்சாரியை, அவர் உபதேசித்த சஞ்சீவினி மந்திரத்தால் உயிர்ப்பித்தான்.

கசனின் குருகுலக் கல்வி முடியும் நிலையில் தேவயானி கசனை அனுகி தன்னை மண்ந்து கொள்ளும்படி வேண்டினாள். தேவயானி தனது குருவின் மகள் என்பதலாலும் மேலும் தான் குருவின் வயிற்றிலிருந்து மீண்டும் வெளிப்பட்டதாலும் தேவயானி தனக்கு சகோதரிமுறை ஆவதால் கசன் தேவயானியை மணக்க மறுத்தான். இதனால் ஆத்திரம் கொண்ட தேவயானி, தனது தந்தையான சுக்கிராச்சாரியிடம் கற்ற சஞ்சீவினி மந்திரத்தை கசன் பயனபடுத்த முடியாதபடி சாபமிட்டாள். அதற்கு கசன், நான் பயன்படுத்தா விட்டாலும் மற்ற தேவர்களுக்கு இம்மந்திரத்தை கற்றுக் கொடுப்பேன் என்று கூறினான். பதிலுக்கு கசன், தேவயானியை நோக்கி உன்னை உன் குலத்தவன் திருமணம் செய்து கொள்ளமாட்டான் எனச் சாபமிட்டான். பின் சுக்கிராச்சாரியாரிடம் விடைபெற்று சஞ்சீவினி மந்திரத்துடன் தேவலோகத்தில் உள்ள பிரகஸ்பதியை அடைந்தான்.

பின்னாளில் தேவயானி சந்திரகுல மன்னன் யயாதியை மணக்கிறாள்.

மேற்கோள்கள்
-----------

1. ↑  Pargiter, F.E. (1972). *Ancient Indian Historical Tradition*, Delhi: Motilal Banarsidass, pp.196, 196ff.
**வேதாசு வெங்கையா** (*Vedas Venkaiah*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு மாதம் இரண்டாம் தேதியன்று சூரியப்பேட்டையின் குடகுதாவில் இவர் பிறந்தார். இவரது தந்தையின் பெயர் இராமையா வெங்கையா என்பதாகும். 1967-70 ஆம் ஆண்டில் ஐதராபாத்தில் உள்ள உசுமானியா பல்கலைக்கழகத்தில் சட்டம் படித்து பட்டம் பெற்றார். வணிகவரி உதவி ஆணையராக பணியாற்றி ஓய்வு பெற்றார். இந்திய தேசியக் காங்கிரசு கட்சியின் உறுப்பினராக இருந்த இவர் 2004 ஆம் ஆண்டு முதல் 2009 ஆம் ஆன்டு வரை ஆந்திரப் பிரதேசத்தின் சூரியப்பேட்டை சட்டமன்ற தொகுதியின் சட்டமன்ற உறுப்பினராகவும் இருந்தார்.

ஒருங்கிணைந்த ஆந்திரப் பிரதேசத்தில் 2004 ஆம் ஆண்டு நடைபெற்ற சட்டமன்றத் தேர்தலில், காங்கிரசு கட்சி சார்பில் சூரியப் பேட்டை சட்டமன்றத் தொகுதியில் போட்டியிட்டு, தெலுங்கு தேசம் கட்சி வேட்பாளர் ரசினி குமாரியை விட 11,518 வாக்குகள் அதிகம் பெற்று வெற்றி பெற்றார்.

மேற்கோள்கள்
-----------

1. ↑  "State Elections 2004" *Election Commission of India*   
"Profile of Vedas Venkaiah - Suryapet" hello ap.2013-01-29.
2. ↑  "Election Commission of India"
3. ↑  "List of MLAs 2004" aplegislature.org
**சிவன் கோயில்** என்பது இந்துக் கோயிலின் கருவறையில் வீற்றிருக்கும் மூலவர் தெய்வம் சிவன் (லிங்கத் திருமேனி) அம்சமாக இருக்கும் பட்சத்தில் அக்கோயில் சிவன் கோயில் என்றழைக்கப்படுகிறது. அந்த அம்சமானது வெவ்வேறு திருநாமங்கள் கொண்டு காணப்படுகின்றது. உதாரணமாக, சுந்தரேசுவரர், நடராசர், ஆதி சொக்கநாதர், ஏகாம்பரநாதர், பிரம்மபுரீசுவரர், அகத்தீசுவரர், ஐயாறப்பர், லிங்கேசுவரர், கபாலீசுவரர், காசிவிசுவநாதர், கைலாசநாதர், சோமநாத சுவாமி, அக்கினீசுவரர், வெள்ளீசுவரர், ஆதிமூலேசுவரர், வைத்தியநாத சுவாமி, நீலகண்டேசுவரர், நாகநாதர், சொர்ணபுரீசுவரர், சோமலிங்கேசுவரர், லிங்கோற்பவர், சந்திரசேகரர், கந்தழீசுவரர் மற்றும் பட்டீசுவரர் ஆகிய திருநாமங்களில், கோயில்களில் சிவன் அருள்பாலிக்கிறார். சிவன் கோயிலானது, சைவ வழிபாட்டு நெறிமுறைகளைப் பின்பற்றி, பூசைகள் நடைபெறும் தலமாக விளங்குகிறது.

மதுரையில், சுந்தரேசுவரர் என்ற திருநாமம் பெற்று மீனாட்சி அம்மன் கோயிலில் சிவன் வீற்றிருக்கிறார். காஞ்சிபுரத்தில், ஏகாம்பரநாதர் கோயிலில் சிவபெருமான் கோயில் கொண்டுள்ளார். சென்னையின் மயிலாப்பூரில், கபாலீசுவரர் கோயிலில் சிவன் காட்சியளிக்கிறார். சிதம்பரத்தில், நடராசர் கோயிலில் சிவன் பக்தர்களுக்கு அருள்பாலிக்கிறார்.

மேற்கோள்கள்
-----------

1. ↑  "Meenakshi Sundareswarar Temple : Meenakshi Sundareswarar Meenakshi Sundareswarar Temple Details". .
2. ↑  "Ekambara Nathar Temple : Ekambara Nathar Ekambara Nathar Temple Details". .
3. ↑  "Arulmigu Kapaleeswarar Temple, Mylapore, Chennai - 600004, Chennai District [TM000001."]. .
4. ↑  "Chidambaram thillai natarajar Temple : Chidambaram thillai natarajar Chidambaram thillai natarajar Temple Details". .
**ஐசுவர்யா எண்ணெய் வயல்** (*Aishwarya oil field*) இந்தியாவின் இராசத்தான் மாநிலத்தில் பார்மர் மாவட்டத்தில் அமைந்துள்ளது. இந்தியாவின் இரண்டாவது மிகப்பெரிய எண்ணெய் வயல் கண்டுபிடிப்பு என இது கருதப்படுகிறது. வேதாந்தா குழும நிறுவனங்களில் ஒன்றான கெய்ர்ன் ஆற்றல் நிறுவன நிர்வாகிகள் இந்த எண்ணெய் வயலை ஓர் 'உயிருள்ள தெய்வம்' என்று விவரிக்கிறார்கள். 2013 ஆம் ஆண்டு மார்ச்சு மாதம் ஐசுவர்யா எண்ணெய் வயல் தனது உற்பத்தியைத் தொடங்கியது. ஒரு நாளைக்கு 30000 பீப்பாய்கள் என்ற அளவில் இங்கு எண்ணெய் உற்பத்தி செய்யப்பட்டது. 

இரண்டு ஆண்டுகளில் 200,000 பீப்பாய்கள் எண்ணெய் உற்பத்தி இங்கு எதிர்பார்க்கப்படுகிறது. இது இந்தியாவின் மொத்த எண்ணெய் பயன்பாட்டில் 10% ஆக இருக்கும். ஐசுவர்யா எண்ணெய் வயல் உற்பத்தி உச்ச விகிதத்தில் இருக்கும்போது அதன் உற்பத்தி இந்தியாவின் தற்போதைய எண்ணெய் உற்பத்தியில் சுமார் 30 சதவீதத்திற்குச் சமமாக இருக்கும்.

15 சூன் 2021 முடிய எட்டு ஆண்டு காலத்தில் இந்த எண்ணெய் வயல் மூலம் 54 மில்லியன் பேரல் கச்ச எண்ணெய் எடுக்கப்பட்டுள்ளது. மேலும் இந்த எண்ணெய் வயல் இந்திய நாட்டிற்கு $18 பில்லியன் அமெரிக்க டாலர்

மேற்கோள்கள்
-----------

1. ↑  "Cairn Energy to name its oil field after Ash". *ஹிந்துஸ்தான் டைம்ஸ்*. .
2. ↑  "Miss World is immortalised in oil". *த டெயிலி டெலிகிராப்*. .
3. ↑  Bhatia, Vimal (19 Mar 2013). "Farmers' protest may delay setting up refinery: Ashok Gehlot". *தி டைம்ஸ் ஆஃப் இந்தியா*. TNN இம் மூலத்தில் இருந்து 2013-04-11 அன்று. பரணிடப்பட்டது.. .
4. ↑  Vedanta’s Aishwarya oil field completes eight years of production
**பிள்ளையார் கோயில்** என்பது இந்துக் கோயிலின் கருவறையில் வீற்றிருக்கும் மூலவர் தெய்வம் பிள்ளையார் அம்சமாக இருக்கும் பட்சத்தில் அக்கோயில் பிள்ளையார் கோயில் என்று அழைக்கப்படுகிறது. விநாயகர் கோயில் என்ற மற்றொரு பெயரும் உண்டு. பிள்ளையார் அம்சமானது, வெவ்வேறு திருநாமங்கள் மற்றும் தோற்றங்கள் கொண்டு விளங்குகிறது. எடுத்துக்காட்டாக, கற்பக விநாயகர், முக்குறுணி விநாயகர், கணபதி, உச்சிட்ட கணபதி, முந்தி விநாயகர், கணேசர், கணநாதர், வலம்புரி விநாயகர், சித்தி விநாயகர், சிவசக்தி விநாயகர், விக்கினேசுவரன், சக்தி கணபதி, சித்தி புத்தி விநாயகர், இலட்சுமி கணபதி, நர்த்தன கணபதி, வல்லப கணபதி, வரசித்தி விநாயகர் மற்றும் விக்ன விநாயகர் என‌ முக்கியமான சிலவற்றைக் குறிப்பிடலாம்.

சிவகங்கை பிள்ளையார்பட்டியில், கற்பக விநாயகர் கோயில் திருநெல்வேலி மணிமூர்த்தீஸ்வரத்தில், உச்சிட்ட கணபதி கோயில் கோயம்புத்தூர் புலியகுளத்தில், முந்தி விநாயகர் கோயில் மதுரையில், மீனாட்சி அம்மன் கோயிலில் முக்குறுணி விநாயகர் சன்னதி, சென்னையின் இராயபுரம் பகுதியில் வரசித்தி விநாயகர் கோயில் ஆகியவை சில முக்கியமான பிள்ளையார் கோயில்களாகும்.

மேற்கோள்கள்
-----------

1. ↑  "திருக்கோயில் இணையதளம் தமிழில்". .
2. ↑  "மணிமூர்த்தீஸ்வரம் உச்சிஷ்ட கணபதி கோயில் விநாயகர் சதுர்த்தி விழா; ஆயிரக்கணக்கான பக்தர்கள் சாமி தரிசனம்!" (in ta). .
3. ↑  "ஆசியாவிலேயே மிகப் பெரிய புலியகுளம் முந்தி விநாயகர் :" (in ta). .
4. ↑  மாலை மலர் (2019-08-29). "முன்னேற்றம் தரும் முக்குறுணி விநாயகர்" (in ta). .
5. ↑  "Arulmigu Varasiddhi Vinayagar Temple, Royapuram, Chennai - 600013, Chennai District [TM000306.Varasidhi Vinayagar"]. .
**இட்ரியலைட்டு** (*Yttrialite*) என்பது (Y,Th)2Si2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இட்ரியலைட்டு-(Y) என்ற பெயராலும் இது அழைக்கப்படுகிறது. இட்ரியம் தோரியம் சோரோசிலிக்கேட்டு கனிமமாக இது வகைப்படுத்தப்படுகிறது. பச்சை நிறத்தில் இருந்து ஆரஞ்சு மஞ்சள் நிறத்த்தில் சங்குப்புரி பிளவுடன் உருவாகிறது. இட்ரியலைட்டு கனிமம் ஒற்றைச்சரிவச்சு பட்டகப் படிக அமைப்பில் படிகமாகிறது. இதன் ஒப்படர்த்தி அளவு 4.58 என்றும் மோவின் கடினத்தன்மை அளவுகோலின் படி இதன் கடினத்தன்மை அளவு 5 முதல் 5.5 எனவும் அளவிடப்பட்டுள்ளது. தோரியம் உள்ளடக்கம் காரணமாக இட்ரியலைட்டு அதிக கதிரியக்கத்தன்மை கொண்டுள்ளது. பன்னாட்டு கனிமவியல் சங்கம் Ytt-Y என்ற குறியீட்டால் இட்ரியலைட்டை அடையாளப்படுத்துகிறது.

கடோலினைட்டு கனிமத்துடன் சேர்ந்து இக்கனிமம் தோன்றுகிறது. முதன்முதலில் 1889 ஆம் ஆண்டில் அமெரிக்காவின் டெக்சாசு மாநிலத்திலுள்ள் இலானோ மாகாணத்தின் பேரிங்கர் மலையில் உள்ள ரோட் ராஞ்ச்சு தீப்பாறைகளில் இது கண்டறியப்பட்டது. சப்பான் நாட்டின் மிகப்பெரிய தீவான ஒன்சூ தீவிலும், நார்வே மற்றும் சுவீடன் ஆகிய நாடுகளிலும் இட்ரியலைட்டு காணப்படுகிறது.

மேற்கோள்கள்
-----------

1. ↑  Mindat
2. ↑  Mineralienatlas.de
3. ↑  Warr, L.N. (2021). "IMA–CNMNC approved mineral symbols". *Mineralogical Magazine* **85** (3): 291–320. doi:10.1180/mgm.2021.43. Bibcode: 2021MinM...85..291W.
**விசித்ர வனிதா** 1947-ஆம் ஆண்டு வெளிவந்த தமிழ்த் திரைப்படமாகும். இப்படத்தை கே. சுப்பிரமணியம் தயாரித்து இயக்கினார். இதில் எஸ். கிருஷ்ணசாமி, கே. குமாரசாமி மற்றும் பலரும் நடித்துள்ளனர்.

கதை
---

தவறான அடையாளங்கள் மக்களிடையே வேடிக்கைக்கும், தவறான புரிதலுக்கும் வழி வகுக்கிறது என்பதை கதை சொல்கிறது. ஒரு பணக்கார இளைஞனைக் காதலிக்கும் ஒரு பெண் அவன் கவனத்தை ஈர்க்கும் முயற்சியில் ஈடுபடுவது கதையின் முக்கிய பகுதியாகும்.

நடிகர்கள்
---------

பிலிம் நியூஸ் ஆனந்தனின் தரவுத்தளத்திலிருந்தும், தி இந்து நாளிதழில் வந்த ஆய்வுக் கட்டுரையிலிருந்தும் இந்தப் பட்டியல் தொகுக்கப்பட்டுள்ளது.

* பி. எஸ். சரோஜா
* *சித்ரா* எஸ். கிருஷ்ணசுவாமி
* பி. ஏ. பெரியநாயகி
* *புளிமூட்டை* இராமசாமி
* கே. எஸ். அங்கமுத்து
* கே. குமரசாமி
* கே. எஸ். மணி
* கே. இலட்சுமிகாந்தன்
* ஏ. எம். சோமசுந்தரம்

தயாரிப்பு
---------

இப்படத்தின் இயக்குநரான கே. சுப்பிரமணியமே படத்தைத் தயாரித்தர். படத்தின் ஒரு பகுதி மதுரையின் புறநகர் பகுதியான திருப்பரங்குன்றத்தில் அமைந்துள்ள சித்ரகலா மூவிடோன் ஸ்டுடியோவில் எடுக்கப்பட்டது. மீதமுள்ளவை மதராசில் உள்ள நெப்டியூன் ஸ்டுடியோவில் படமாக்கபட்டன. அன்றைய பிரபல பாடகியும் நட்சத்திரமுமாக இருந்த பி. ஏ. பெரியநாயகி துணை வேடத்தில் நடித்தார்.

இக்கதை ஆலிவர் கோல்ட்ஸ்மித்தின் ஆங்கில நாடகமான 'ஷி ஸ்டூப்ஸ் டு கான்குயர்' என்ற நகைச்சுவை நாடகத்தை அடிப்படையாகக் கொண்டது.

இசை
---

படத்திற்கு பிரதர் லட்சுமணன் (திரைக்கதை மற்றும் வசனம் எழுதியவர்) இசையமைத்தார். படத்தில் பல தேசபக்தி பாடல்கள் இருந்தன. பி. ஏ. பெரியநாயகி பல பாடல்களைப் பாடினார்.

வரவேற்பு
--------

இப்படம் வெற்றி பெற்று கல்லாகட்டியது. பி. எஸ். சரோஜா மற்றும் 'புளிமூட்டை' ராமசாமி ஆகியோரின் நகைச்சுவை மற்றும் நடிப்புக்காக இது நன்றாக நினைவுகூறப்படுகிறது.

மேற்கோள்கள்
-----------

1. ↑  Ashish Rajadhyaksha; Paul Willemen. *Encyclopedia of Indian Cinema*. Oxford University Press, New Delhi, 1998. பக். 654.
2. 1 2 3 4 5 6  Randor Guy (20 June 2008). "Vichitra Vanitha 1947". *தி இந்து* இம் மூலத்தில் இருந்து 29 May 2017 அன்று. பரணிடப்பட்டது... பார்த்த நாள்: 29 May 2017.
3. ↑
ஜார்சுகுடா அருகே இப் நதி
வடகிழக்கு மத்திய இந்தியாவில் மகாநதி ஆற்றின் துணை நதியாக **இப் ஆறு** (*Ib River*) உள்ளது. இது ஈராக்குது நீர்த்தேக்கத்தில் நேரடியாகப் பாயும் மகாநதி நதியுடன் இணைகிறது. இந்த ஆறு 762 மீட்டர்கள் (2,500 அடி) உயரத்தில் பாண்ட்ராபேட்டிற்கு அருகிலுள்ள மலைகளில் உருவாகிறது. இது ராய்கர் மாவட்டம் மற்றும் சத்தீசுகரின் ஜாஷ்பூர் மாவட்டம் மற்றும் ஒடிசாவின் ஜார்சுகுடா மற்றும் சுந்தர்கட் மாவட்டம் வழியாகச் சென்று இறுதியாக மகாநதியுடன் ஈராக்குது அணையில் கலக்கிறது.

இப் நதி அதன் வளமான நிலக்கரி படுகைக்காகப் பெயர்பெற்றது. மகாநதி நிலக்கரி படுகை இப் நதியின் கரையில் அமைந்துள்ளது. இப் ஆற்றின் கரையில் பல தொழிற்சாலைகள் செழித்துள்ளன. கிழக்கு இந்தியாவின் மிக முக்கியமான தொழில்துறை மண்டலங்களில் ஒன்றாக இப் பள்ளத்தாக்கு பகுதிகள் கருதப்படுகின்றன. இந்த நதி சுமார் 252 கிலோமீட்டர்கள் (157 mi) தூரம் ஓடி மற்றும் 12,447 சதுர கிலோமீட்டர்கள் (4,806 sq mi) பரப்பினை வளப்படுத்துகிறது.

இபி நதியின் அருகிலுள்ள பல பகுதிகளில் சுற்றுலாப் சென்று பார்வையிட வாய்ப்புள்ளவைகளாகள் உள்ளன. கடந்த காலங்களில் வற்றாத இந்த ஆற்றங்கரையில் நிரந்தர வாழ்விடத்தை உருவாக்க சத்தீஸ்கர் மற்றும் ஒடிசாவின் பழங்குடி குழுக்களுக்கு ஊக்கமளித்ததாக நம்பப்படுகிறது. மேலும், இப் ஆற்றின் புராண முக்கியத்துவம் குறித்து ஏராளமான நாட்டுப்புறக் கதைகள் உள்ளன.

நீர்நிலை பகுதி
--------------

இது ஜஷ்பூர் மாவட்டத்தில் சுமார் 25000 சதுர கிலோமீட்டர் பரப்பளவை உள்ளடக்கியது. இப் ஆறு ஹிராகுர்டில் மகாநதியுடன் சந்திக்கிறது.

மேற்கோள்கள்
-----------

1. ↑  Hydrology and Water Resources of India by Sharad K. Jain, Pushpendra K. Agarwal, Vijay P. Singh
**திரு.பால்பெர் எதிர் திருமதி.பால்பேர் வழக்கு** (Balfour v. Balfour) வழக்கு ஆங்கில நீதிமன்றில் இடம்பெற்ற ஒப்பந்தசட்டம் தொடர்பாக முக்கிய கருத்துரைக்கப்பட்ட வழக்குகளில் ஒன்றாகும்.இவ் வழக்கு 1919 யூன் 25 ம் திகதி திருமதி பால்பேரால் அவரது கணவரிற்கு எதிராக Married Women's Property Act 1882 கீழ் தொடுக்கப்பட்டது.

வழக்கின் விபரமானது திரு பால்பேர் மனைவியை விட்டுப் பிரிந்திருக்கும் ஒவ்வொர் மாதமும் 3[[பவுண்ட்] பராமரிப்புச் செலவாக தருவதாக திருமதி.பால்பேரிற்கு ஒப்புதல் அளித்திருந்தார்.எனினும் அவர் மனைவியை பிரிந்திருந்தபோது அவ்வாக்குறுதிப்படி பணத்தினை அவர் கொடுக்கவில்லை. இதனைப் பெற்றுக்கொடுக்கும்படி திருமதி.பால்பேர் நீதிமன்றினை நாடினார்.

Warrington, Duke and Atkin L. JJ நீதிபதிகளில் முன்னிலையில் கொண்டுவரப்பட்ட இவ்வழக்கில் கணவனால் கொடுக்கப்பட்ட இவ்வாக்குறுதியானது சட்ட பிணைப்பினை (legally bound) ஏற்படுத்தும் எண்ணத்தினை கொண்டுள்ளதற்கான போதிய ஆதாரம் இல்லாததால் இதன் அடிப்படையில் நீதிமன்றம் இவ் வாய்மொழிமூல உடன்பாட்டை நிறைவேற்றக்கோரி ஆணையிடமுடியாது என தீர்ப்பளித்தது.

இவ்வழக்கிலிருந்து வேடிக்கையான கதைகள், குடும்பவிவகாரங்கள் போன்றன தொடர்பான வாக்குறுதிகள் ஒருபோதும் நீதிமன்றினால் சட்ட பிணைப்புள்ள ஒப்பந்தமாக அங்கீகரிப்பதில்லை.

இவற்றையும் பார்க்க
------------------

* ஒப்பந்தம்
* விவாகரத்து
**சார்லஸ் மெக்ஃபர்லேன் இங்லிஸ்** (8 நவம்பர் 1870–13 பெப்ரவரி 1954) என்பவர் ஒரு இயற்கையியலாளர் ஆவார். இவர் 1923 முதல் 1948 வரை இந்தியாவில் உள்ள டார்ஜிலிங் அருங்காட்சியகத்தின் மற்றும் கண்காணிப்பாளராக இருந்தா.  இந்த அருங்காட்சியகம் வங்காள இயற்கை வரலாற்றுச் சங்கத்தால் நடத்தப்பட்டது. இவரது பல எழுத்தாக்கங்ள் இவர் தொடங்கி ஆசிரியராக இருந்த அந்த சங்கத்தின் இதழில் வெளியிடப்பட்டது.

 1919 இல் இங்கிலிஸ் (இடமிருந்து நான்காவது அமர்ந்துள்ளார்)
இங்லிஸ் ஸ்காட்லாந்தில் உள்ள எல்ஜினில் பிறந்தார். ஓய்வு பெற்ற இண்டிகோ தோட்டக்காரரான ஆர்க்கிபால்ட் இங்லிஸின் மகனாக இவர் 18 வயதில் இந்தியா வந்தார்  இங்லிசின் ஆரம்பகால வாழ்க்கையைப் பற்றி அதிகம் அறியப்படவில்லை, ஆனால் இவர் இன்வெர்னசில் இருந்த அலுவலக வேலையை விட்டுவிட்டு இந்தியாவுக்குச் சென்றார். இந்தியாவில் இவர் முதலில் ஐலேகண்டியில் உள்ள ரூபச்சேரா தேயிலைத் தோட்டத்தில் பணிபுரிந்தார். ஆலன் ஆக்டேவியன் ஹியூமிடம் பணிபுரிந்த ஒரு சேகரிப்பாளர் ஒரு மாங்குயிலின் ஒரு மாதிரியைக் காட்டிய பிறகு இவருக்கு பறவைகள் மீது ஆர்வம் ஏற்பட்டது. இதன் பின்னர் இவர் பறவையியலாளரான இசி ஸ்டூவர்ட் பேக்கரைத் தொடர்பு கொண்டார். 1898 இல் இவர் பாகோவ்னியில் இண்டிகோ தோட்டக்காரர் ஆனார். இந்த நேரத்தில் இவர் பறவைகள் பற்றிய ஆய்வுகளை மேற்கொண்டு, பட்டாம்பூச்சிகள் மற்றும் தும்களின் பல மாதிரிகளை சேகரித்தார்.  1923 இல் இவர் டார்ஜிலிங் இயற்கை வரலாற்று அருங்காட்சியகத்தின் கண்காணிப்பாளராகப் பொறுப்பேற்றார். ஓய்வு பெற்றவுடன் குன்னூருக்கு குடிபெயர்ந்தார். அங்கு இவர் 1954 இல் இறந்தார்.  

பறவைகளை வரைவதிலும் விளக்குவதிலும் இவர் திறமையுடையவராக இருந்ததால் இந்தியாவில் விவசாயத்திற்கு முக்கியத்துவம் வாய்ந்த பறவைகள் பற்றிய தொடர் கட்டுரைகளை உருவாக்க தாமஸ் பெயின்பிரிக் ஃப்ளெட்சரால் அழைக்கபட்டார். அக் கட்டுரைகள் அக்ரிகல்சுரல் ஜர்னல் ஆஃப் இந்தியாவில் வெளியிடப்பட்டன. பின்னர் அவை தொகுக்கப்பட்டு 1924 இல் *பேர்ட்ஸ் ஆப் அன் இண்டியன் கார்டன்* என்ற பெயரில் புத்தகமாக வெளியிடப்பட்டது. 

இங்லிஸ் 1903 ஆம் ஆண்டு பிகாரில் செந்ததலை வாத்தின் எட்டு மாதிரிகளை சேகரித்தார். இதில் கடைசியாக அறியப்பட்ட மாதிரி 1935 சூனில் பகோவ்னியில் இருந்து சேகரிக்கப்பட்டது.

வெளியீடுகள்
-----------

மேற்கோள்கள்
-----------

வெளி இணைப்புகள்
---------------



1. 1 2  "Obituary". *Journal of the Bengal Natural History Society* **24**: 1–8. 1954. பன்னாட்டுத் தர தொடர் எண்:0409-0756. )</re>Warr, F. E. 1996. Manuscripts and Drawings in the ornithology and Rothschild libraries of The Natural History Museum at Tring. BOC.
2. ↑   *History of Behar*. .
3. ↑  Ali, Salim (1983). "Bombay Natural History Society - the Founders, the Builders and the Guardians. Part 4.". *Journal of the Bombay Natural History Society* **80**: 320–330. .
4. 1 2  "Charles M. Inglis". *Journal of the Bombay Natural History Society* **52**: 565–568. 1955. .
5. ↑  Inglis, C.M. (1940). "Records of some rare, or uncommon, geese and ducks and other water birds and waders in North Bihar.". *Journal of the Bengal Natural History Society* **15** (2): 56–60. பன்னாட்டுத் தர தொடர் எண்:0409-0756. இணையக் கணினி நூலக மையம்:10654633.
**ட்ரூட் சுகார்லெட் எப்சுடீன்** (*Trude Scarlett Epstein***)** க்ரன்வால்ட், ஒரு பிரிட்டிசு-ஆசுதிரிய சமூக மானுடவியலாளர் மற்றும் பொருளாதார நிபுணர் ஆவார். இவர் 1922 ஆம் ஆண்டு பிறந்து 2014 ஆம் ஆண்டு ஏப்ரல் மாதம் 27 ஆம் தேதி இறந்தார்.

வியன்னாவில் ஒரு யூத குடும்பத்தில் பிறந்த இவர், ஆசுதிரியாவை நாசிகள் இணைத்ததைத் தொடர்ந்து அகதியாகி பிரிட்டனில் குடியேறினார். அங்கு "மான்செசுடர் பள்ளி" யின் நிறுவனரான சமூக மானுடவியலாளர் மேக்சு க்ளக்மேனின் மேற்பார்வையின் கீழ் பொருளாதாரத்தில் முனைவர் பட்டம் பெற்றார். மேம்பாட்டு ஆய்வுகளின் "முன்னோடிகளில்" ஒருவராக விவரிக்கப்படும் இவரது பணி குறிப்பாக கிராமப்புற பொருளாதாரங்கள் மற்றும் பெண்களின் செயல்பாடுகளில் கவனம் செலுத்தியது. மேலும் கர்நாடகா, இந்தியா மற்றும் பப்புவா நியூ கினியாவில் களப்பணியை ஈர்த்தது. இவர் சமூக மானுடவியலாளர் பில் எப்சுடீனை மணந்தார்.

தேர்ந்தெடுக்கப்பட்ட நூலியல்
---------------------------

* Epstein, T. Scarlett (2005). *Swimming Upstream: A Jewish Refugee from Vienna*. London: Vallentine Mitchell. பன்னாட்டுத் தரப்புத்தக எண்:978-0853036067.

மேற்கோள்கள்
-----------

வெளி இணைப்புகள்
---------------

* கலிபோர்னியாவின் ஆன்லைன் காப்பகத்தில் அர்னால்ட் லியோனார்ட் மற்றும் டி. ஸ்கார்லெட் எப்ஸ்டீன் ஆவணங்கள்
**மதுகர்ராவ் சவான்** (*Madhukarrao Chavan*) இந்தியாவைச் சேர்ந்த ஓர் அரசியல்வாதியாவார். 5ஆவது முறையாக இவர் மகாராட்டிரா மாநிலத்தின் சட்டப் பேரவையில் சட்டப்பேரவை உறுப்பினராகப் பதவி வகித்து வருகிறார். மகாராட்டிர அரசின் கால்நடை பராமரிப்பு, பால்வளம், மீன்வளத் துறையின் அமைச்சராக இருந்தார். இந்திய தேசிய காங்கிரசு கட்சியின் தலைவரான இவர் 2014 ஆம் ஆண்டு நடைபெற்ற மகாராட்டிர மாநில பொதுத் தேர்தல்களில் ஒசுமானாபாத் மாவட்டத்தில் உள்ள துல்சாப்பூர் விதான் சட்டமன்றத் தொகுதியில் போட்டியிட்டு சட்டமன்ற உறுப்பினரானார்.

துல்சாப்பூர் தாலுகாவின் ஆந்தூரில் மதுகர்ராவ் சவான் வசித்தார். பல கூட்டுறவு, கல்வி நிறுவனங்களின் தலைவராகச் செயல்பட்டார். 1985 ஆம் ஆண்டிலிருந்து சட்டசபை தேர்தலில் போட்டியிட்டார். 1985 ஆம் ஆண்டில் பத்மசிங் பாட்டீலிடம் உசுமானாபாத் தொகுதியில் போட்டியிட்டு தோல்வியடைந்தார். ஆனால் 1990 ஆம் ஆண்டில் துல்சாப்பூர் தொகுதியில் போட்டியிட்டு வெற்றி பெற்றார். மீண்டும் 1995 ஆம் ஆண்டில் மாணிக்ராவ் கபாலிடம் தோற்றார். 1999 ஆம் ஆண்டு முதல், துல்சாப்பூர் தொகுதியில் தொடர்ந்து நான்கு முறை 1999, 2004, 2009, 2014 ஆம் ஆண்டுகளில் இவர் வெற்றி பெற்றுள்ளார்.

மேற்கோள்கள்
-----------

1. ↑  "Madhukar Chavan elected Maharashtra Assembly deputy speaker". *Daily News and Analysis*. 10 December 2009.. பார்த்த நாள்: 11 November 2010.
2. ↑  "Maharashtra Assembly Election 2009 -Results". Chief Electoral Officer, Maharashtra website இம் மூலத்தில் இருந்து 22 November 2009 அன்று. பரணிடப்பட்டது... பார்த்த நாள்: 11 November 2010.
**சித்தம் நர்சி ரெட்டி** (*Chittem Narsi Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். மூன்று முறை சட்டமன்ற உறுப்பினராகவும், இரண்டு முறை மாநிலச் சட்டமன்ற மேலவை உறுப்பினராகவும் பதவி வகித்துள்ளார். சனதா தளம் கட்சியின் சார்பாக 1985, 1989 மற்றும் 2004 ஆம் ஆண்டுகளில் நடைபெற்ற ஆந்திரப் பிரதேச சட்டப் பேரவையின் மக்தல் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.

இளமைப் பருவம்
-------------

நாராயணப்பேட்டை மாவட்டம் தன்வாடாவில் சித்தம் நர்சிரெட்டி பிறந்தார். அதன் பிறகு மக்தலில் குடியேறினார். இவரது தந்தையின் பெயர் ராம் ரெட்டி என்பதாகும். மெட்ரிகுலேசன் வரை தன்வாடா, நாராயணப்பேட்டை அரசுப் பள்ளிகளில் படித்தார்.

அரசியல் வாழ்க்கை
----------------

1978 ஆம் ஆண்டில் சனதா கட்சி சார்பில் நர்சிரெட்டி போட்டியிட்டு இந்திரா காங்கிரசு கட்சியின் வேட்பாளரான நரசிம்மு நாயுடுவிடம் தோல்வியடைந்தார். அதன்பிறகு 1985 ஆம் ஆண்டில் சனதா கட்சி சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்து முதல் முறையாக சட்டசபைக்குள் நுழைந்தார்.1989 ஆம் ஆண்டில் சனதா தளம் சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்தார். அதன் பிறகு காங்கிரசு கட்சியில் இணைந்தார். 1999 ஆம் ஆண்டில் காங்கிரசு சார்பில் போட்டியிட்டு தெலுங்கு தேசம் கட்சி வேட்பாளர் எல்கோட்டி எல்லாரெட்டியிடம் தோல்வியடைந்தார். 2004 ஆம் ஆண்டில் காங்கிரசு கட்சி சார்பில் போட்டியிட்டு பாரதிய சனதா வேட்பாளர் நாகுராவ் நமாச்சியை தோற்கடித்தார்.

இறப்பு
------

2015 ஆம் ஆண்டு ஆகத்து மாதம் 15 அன்று, நாராயணப்பேட்டையில் தேசியக் கொடியை ஏற்றிவிட்டு, வளர்ச்சித் திட்டத்தில் பங்கேற்பதற்காக உள்ளூர் எஸ்சிவாடாவுக்குச் சென்ற நர்சிரெட்டி, நக்சலைட்டுகளின் துப்பாக்கிச் சூட்டில் கொல்லப்பட்டார்.

மேற்கோள்கள்
-----------

1. ↑  Makthal (Assembly constituency)
2. ↑  Maoists Murder Andhra MLA
3. ↑  "Makthal bypoll: Narsi Reddy's son files papers". *The Hindu*. 18 November 2005.. பார்த்த நாள்: 24 June 2019.
4. ↑  Chittem Narsi Reddy Killed Case
5. ↑  The Times of India, India News (15 August 2005). "Naxals kill Cong MLA, 8 others" (in en). *The Times of India* இம் மூலத்தில் இருந்து 6 September 2021 அன்று. பரணிடப்பட்டது... பார்த்த நாள்: 6 September 2021.
**அசோக் மேனன்** (பிறப்பு 15 ஆகத்து 1959) கேரள உயர் நீதிமன்ற நீதிபதியாக இருந்தவர் ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளத்தில், கொச்சியில் அமைந்துள்ளது.

இளமை
----

அசோக் கேந்திரிய வித்யாலயாவில் பள்ளிப் படிப்பை முடித்தார். திருச்சூரில் உள்ள தூய தோமசு கல்லூரியில் பட்டம் பெற்றார். கோழிக்கோடு அரசு சட்டக் கல்லூரியில் சட்டப் பட்டம் பெற்றார்.

பணி
---

அசோக் 1981ஆம் ஆண்டு திருச்சூர் மற்றும் வடக்காஞ்சேரி நீதிமன்றங்களில் வழக்கறிஞராகப் பணியாற்றத் தொடங்கினார். இவர் 1988-ல் முன்சிப்-நீதிபதியாகப் பணியாற்றத் தொடங்கினார். இதன்பின் 1995ல் துணை நீதிபதியாகவும், 2002ல் மாவட்ட நீதிபதியாகவும் பதவி உயர்வு பெற்றார். அசோக் 2009-ல் இந்திய உச்ச நீதிமன்றத்தின் பதிவாளராக நியமிக்கப்பட்டார். 2010 முதல் 2013 வரை புது தில்லியின் போட்டி மேல்முறையீட்டுத் தீர்ப்பாயத்தின் பதிவாளராகத் தொடர்ந்தார். இதன்பிறகு 2013 முதல் 2015 வரை கொல்லத்தில் முதன்மை மாவட்ட நீதிபதியாக பணியாற்றினார். 2015ல் கேரள உயர் நீதிமன்றத்தின் தலைமைப் பதிவாளராக நியமிக்கப்பட்டார். நவம்பர் 30, 2017 அன்று அசோக் கேரள உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டு, ஆகத்து 29, 2019 அன்று கேரள உயர் நீதிமன்றத்தின் நிரந்தர நீதிபதியாக ஆனார்.

மேற்கோள்கள்
-----------

1. 1 2 3  "Official". .
2. ↑  "Appointment Notification". .
3. ↑  "Centre clears appointment of Ashok Menon, Annie John, Narayana Pisharadi as additional judges of Kerala HC". .
4. ↑  "SC Collegium recommends 3 Additional Judges of the Kerala HC as Permanent Judges". .
5. ↑  "Recommendation". .
6. ↑  "Three Additional Judges of Kerala High Court made Permanent". .

வெளி இணைப்புகள்
---------------

* கேரள உயர் நீதிமன்றம்
ஹைதராபாதில் உள்ள அப்துல்லா குதுப்ஷாவின் கல்லறை. 
அப்துல்லா குதுப் ஷா (வேறு ஒலிப்பெயர்ப்ப்பு) (உருது: عبداللہ قطب شاہ) குதுப் ஷாஹி வம்சத்தின் கீழ் தென்னிந்தியாவில் கோல்கொண்டா சுல்தானகத்தின் ஏழாம் மன்னராக இருந்தார். அவர் 1626 முதல் 1672 வரை ஆட்சி செய்தார்.  

சுல்தான் முஹம்மது குதுப் ஷாவின் மகன் அப்துல்லா ஒரு பன்மொழி வல்லுனராகவும் கவிதை மற்றும் இசை ஒரு காதலராகவும் இருந்தார். அவர் தனது நீதிமன்றத்திற்கு பிரபல பாடலாசிரியரான ஷத்ரய்யாவை அழைத்து மரியாதை அளித்தார். ஷத்ரய்யா அவரது காதல் கவிதைக்கு பெயர் பெற்றவர். 

அவருடைய ஆட்சிக்காலம் கவலை  மற்றும் சிக்கல் நிறைந்ததாக இருந்தது. 1652 ல்  விஜயநகர பேரரசை  அழித்து வெற்றிகொண்டு  வேலூரை கைப்பற்றி அதை கடைசி தலைனகராக்கினார்.  

ஷாஜகானின் கட்டளையின் கீழ் ஔரங்கசீப் ஹைதராபாத்தை கைப்பற்றி கோல்கொண்டா கோட்டைக்குள் அப்துல்லாவை   தடை செய்தார். அப்துல்லா சரணடைய நியாயமான பேச்சுவார்த்தை நடத்த கடினமாக உழைத்தார், ஆனால் மொகலாயர்கள் அவரை கடுமையான   கட்டுப்பாடுகளை விதித்து  அதனை ஏற்கும்படி   கட்டாயப்படுத்தினர். எனினும்  இரு குடும்பத்திற்கும்    இடையே இருந்த  தீவிரமான நிலை திருமண  உறவின் மூலம் இனிமையாக மாறியது. அப்துல்லாவின் இரண்டாவது மகள் பாத்ஷா பீபி சாஹிபாவை  அவுரங்கசீப்பின் மூத்த மகன் முஹம்மது சுல்தான் மிர்ஸா  திருமணம் செய்து கொண்டார்.  அவரின்  முதல் மனைவியாக பாத்ஷா பீபி சாஹிபா இருந்ததனால் அடுத்த தலைமுறை சந்ததிகள் பேரரசர்களாக வாய்ப்பு இருந்தது. எனினும்  இறுதியில் அது நடக்கவில்லை. 

இந்த மகிழ்ச்சியற்ற மன்னர் 1672 இல் இறந்தார் அவரை தொடர்ந்து  அவரது மருமகன் அபுல் ஹசன் குதுப் ஷா (அப்துல்லாவின் மூத்த மகளை திருமணம் செய்தார்) ஆட்சிக்கு வந்தார். 

அப்துல்லாகுதுப்ஷாவின்கல்லறை

மேற்கோள்கள்
-----------
**மோசூர் முத்துமாரியம்மன் திருக்கோயில்** என்பது இந்தியாவின் தமிழ்நாடு மாநிலத்தில், வேலூர் மாவட்டம், மோசூர் கிராமத்தில் அமைந்துள்ள பழமை வாய்ந்த ஒரு இந்துக் கோயில் ஆகும். இது **குட்டைக்கரையம்மன் கோயில்** என்றும் அழைக்கப்படுகிறது.

### அம்மன் துதி

|  |  |  |
| --- | --- | --- |
| "| கற்பூர தீப அலங்காரம் கண்டால்
பிணி அது தீரும். | "|

தனி சன்னதி
----------

முத்துமாரியம்மன் ஆலயத்தில் தவக்காளியம்மனுக்கு தனி சன்னதி அமைந்துள்ளது. சன்னதியின் முன்பாக பிள்ளையாரும், முருகனும் காட்சியளிக்கின்றனர்.

வழிபாடுகள்
----------

ஆலயத்திற்கு வரும் பக்தர்கள் மாவிளக்கு ஏற்றுதல், புடவை சாற்றுதல், தொட்டில் கட்டுதல் போன்ற வழிபாடுகள் செய்து வருகின்றனர். பௌர்ணமி மற்றும் அமாவாசை போன்ற நாட்களில் அபிஷேக அலங்காரம் நடைபெறுகிறது. இந்நாளில் பக்தர்கள் அதிகளவில் வருகை புரிகின்றனர்.

திருவிழாக்கள்
-------------

### ஆடித்திருவிழா

ஆலயத்தில் ஆடி உற்சவத்திருவிழா வருடாந்தோறும் சிறப்பாக நடந்துவருகிறது. நாள்தோறும் சிறப்பு பூசைகளும், அலங்காரமும், முக்கியமாக ஆடி அமாவாசை அன்று இரவு அம்மனுக்கு ஊஞ்சல் உற்சவம் நடைபெற்றுவருகிறது.

ஆடி நான்காம் வாரம் ஞாயிற்றுக்கிழமையன்று மலர் அலங்காரத்தில் அம்மன் திருவீதி உலாவானது நடைபெறும். இந்த நாளன்று பக்தர்கள் அம்மனுக்கு பொங்கல் படைத்தல், கூழ் வார்த்தல் போன்றவை நிகழ்த்திவருகின்றனர். ஆடி வெள்ளி நாட்களில் திரளான பக்தர்கள் வருகை புரிகின்றனர்.

### ஜாத்திரை திருவிழா

சித்திரை மாதத்தில் ஊர் சாட்டுதல் நிகழ்ந்து, ஏழு நாட்கள் நடைபெறும் திருவிழாவே ஜாத்திரை ஆகும். ஒரு வாரத்திற்கு அம்மன் கரகமானது ஊரைச் சுற்றி வரும். புதன்கிழமையன்று கிராமதேவி ஏரிக்கரை பொன்னியம்மன் ஆலயத்திலிருந்து கரகம் சிங்காரிக்கப்பட்டு பம்பை, உடுக்கை, மேளதாளத்தோடு பக்தர்கள் முத்துமாரியம்மன் ஆலயத்திற்கு வந்து சேருவர். சனிக்கிழமையன்று, இரவு நேர்த்திக்கடன் செய்யும் பக்தர்கள் வேப்பஞ்சலை செலுத்தி, கும்பச்சோறு படைத்து வழிபடுகின்றனர்.

அம்மன் அலங்காரம்
----------------

அம்மனுக்கு பால்,தயிர், இளநீர் போன்றவை அபிஷேகத்திற்கும், மலர்கள் அம்மன் அலங்காரத்திற்கும் முக்கிய பங்கு வகிக்கிறது.

அருகிலுள்ள பழமையான கோவில்கள்
----------------------------

* அகத்தீஸ்வரர் கோவில்
* பொன்னியம்மன் கோவில்
* பச்சையம்மன் கோவில்
* திரௌபதியம்மன் கோவில்

திருக்கோயிலுக்கு செல்லும் வழிகள்
--------------------------------

சென்னை-அரக்கோணம் நெடுஞ்சாலைக்கு இடையே, திருவாலங்காடு ரயில் நிலையம் வழியாக கோயிலை சென்றடையலாம்.

சென்னை-அரக்கோணம் ரயில் நிலையத்திற்கு இடையே, மோசூர் ரயில் நிலையம் உள்ளது. அங்கிருந்து சுமார் 5 நிமிடம் நடை பயண தொலைவில் ஆலயம் அமைந்துள்ளது.

கட்டிட பணிகள்
-------------

அருள்மிகு முத்துமாரியம்மன் திருக்கோயிலுக்கு வரும் பக்தர்கள் மற்றும் கிராம பொதுமக்களும் ஒன்றினைந்து கட்டிட வேலைப்பாடுகளை மென்மேலும் நடத்திவருகின்றனர்.அம்மனை குலதெய்வமாக கொண்ட சந்ததியினர் அம்மனை வழிபட்டுச்செல்கின்றனர்.
**அட்னன் சமி கான்** (**Adnan Sami Khan)** (பிறப்பு 15 ஆகஸ்ட் 1971) ஓர் இந்திய பாடகரும், இசைக்கலைஞரும், இசையமைப்பாளரும், நடிகரும் மற்றும் பியானோ கலைஞரும் ஆவார்.    இவர் இந்தி மற்றும் தெலுங்கு உட்பட இந்திய மற்றும் மேற்கத்திய இசையை நிகழ்த்துகிறார். இசையில் இவரது குறிப்பிடத்தக்க பங்களிப்பிற்காக இவருக்கு இந்தியாவின் நாங்காவது உயரிய விருதான பத்மசிறீ வழங்கப்பட்டது. இவர் "பியானோவில் சந்தூர் மற்றும் இந்திய பாரம்பரிய இசையை வாசித்த முதல் இசைக்கலைஞர்" என்று புகழப்படுகிறார்.  அமெரிக்காவைத் தளமாகக் கொண்ட *கீபோர்டு* இதழில் வெளியான ஒரு மதிப்பாய்வு இவரை உலகின் அதிவேகமான விசைப்பலகைக் கலைஞர் என்று விவரித்தது  மேலும் இவரை தொண்ணூறுகளின் விசைப்பலகை கண்டுபிடிப்பு என்றும் அழைத்தது. 

ஐக்கிய இராச்சியத்தில் தனது கல்வியை முடித்த இவர் கனடாவில் தனது வாழ்க்கையை கழித்தார்.  அவர் அர்ஷத் சமி கான், ஒரு பாகிஸ்தான் விமானப்படை வீரர் மற்றும் பஷ்டூன் வம்சாவளியைச் சேர்ந்த இராஜதந்திரி மற்றும் ஜம்மு மற்றும் காஷ்மீரின் இந்திய யூனியன் பிரதேசத்தைச் சேர்ந்த நவ்ரீன் ஆகியோருக்குப் பிறந்தார்.   *டைம்ஸ் ஆஃப் இந்தியா* அவரை "இசை சுல்தான்" என்று அழைத்தது.     2016ல் இந்தியக் குடிமகன் ஆனார்.   அவருக்கு 26 ஜனவரி 2020 அன்று பத்மஸ்ரீ விருது வழங்கப்பட்டது 




1. ↑  "Adnan Sami to sing in Bengali". *Rediff.com*. 13 December 2004. .
2. ↑  "Music is the medium of love". *Dawn Images*. 21 December 2003. .
3. ↑  "Adnan Sami granted Indian citizenship". *The Express Tribune*. 31 December 2015. .
4. ↑  "Adnan Sami: I respect my earlier two wives for the times we shared and for being a part of my life". *The Times of India*. .
5. 1 2  "Adnan Sami: Fastest fingers first". *The Times of India*. 16 April 2001. .
6. ↑  "Adnan a big hit with Indipop fans". *The Tribune*. 26 April 2001. .
7. ↑  "Pakistani nationality: In 2002, when I couldn't oblige singer Adnan Sami". *Jantaka Reporter*. 1 January 2016. .
8. 1 2  "From the community: Adnan Sami Spectacular Concert was a huge success in Chicago". .
9. ↑  "Adnan Sami feels Indian". 12 June 2011. .
10. ↑  "Soulful singer". *The Hindu*. 6 October 2005. .
11. ↑  "Fitted for fame". *The Hindu*. 13 October 2007. .
12. ↑  "Pakistani singer Adnan Sami gets Indian citizenship". *The Economic Times*. 31 December 2015. .
13. ↑  "Adnan Sami granted indian citizenship". *The Express Tribune*. 31 December 2015. .
14. ↑  "MINISTRY OF HOME AFFAIRS - PRESS NOTE". *padmaawards.gov.in*. .
**மன்னர் புரு** (King Puru) பண்டைய பரத கண்டத்தின் வடக்கில் அத்தினாபுரத்தை தலைநகராகக் கொண்ட குரு நாட்டை ஆண்ட புராண கால மன்னர்.

யயாதி-தேவயானிக்கும் பிறந்த மூத்த மகன் யதுவின் வழித்தோன்றல்கள் யாதவர்கள் என்றும்; இரண்டாவது மகன் **துர்வசு**வின் வழித்தோன்றல்கள் **யவனர்கள்** என்றும்; யயாதி-சர்மித்தைக்கு பிறந்த மூன்றாவது மகன் **திரஹ்யு**வின் வழித்தோன்றல்கள் **போஜர்கள்** என்றும், நான்காவது மகன், **அனு**வின் வழித்தோன்றல்கள் **மிலேச்சர்கள்** என்றும், ஐந்தாவது மகன் **புரு** வின் வழித்தோன்றல்கள் **பௌரவர்கள்** என்றும் அழைக்கப்பட்டனர்.

புருவின் பௌரவ குலத்தில் தோன்றியவர்களே பாண்டவர் மற்றும் கௌரவர் ஆவார்.

மன்னர் புரு குறித்த செய்திகள் பாகவத புராணத்திலும், மகாபாரத்திலும் குறிக்கப்பட்டுள்ளது.

பௌரவ அரச மரபில் தோன்றிய பஞ்சாப் பகுதியின் மன்னர் போரஸ், கி மு 326இல் நடந்த போரில் அலெக்சாண்டர் தோல்வி அடைந்தார். மன்னர் போரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, போரசையே தமது பிரதிநிதியாக நியமித்து கௌரவித்தார்.

இதனையும் காண்க
--------------

* யயாதி
* யது
* யது குலம்
* பௌரவர்
* போரஸ்

மேலும் படிக்க
-------------

* *Mahabharata, Adiparva*, verse. 71-80.

அடிக்குறிப்புகள்
----------------

1. ↑
2. ↑  Krishna-Dwaipayana Vyasa (31 March 2008). *The Mahabharata of Krishna-Dwaipayana Vyasa First Book Adi Parva*. Echo Library. பக். 214–. பன்னாட்டுத் தரப்புத்தக எண்:978-1-4068-7045-9.. பார்த்த நாள்: 4 October 2012.

மேற்கோள்கள்
-----------

* Dowson, John (1888). *A Classical Dictionary of Hindu Mythology and Religion, Geography, History, and Literature*. Trubner & Co. London. .
* Mani, Vettam (1964). *Puranic Encyclopaedia*. Motilal Banarsidas, Delhi. பன்னாட்டுத் தரப்புத்தக எண்:0-842-60822-2. .
1909ல் வெளியிடப்பட்ட அகரமுதலியினுடைய, முதல் தாளின் இருபக்கங்கள்.
அகரமுதலி அல்லது அகராதி என்பது அகரவரிசைப்படி அட்டவணைப் படுத்தப்பட்ட ஒரு மொழியின் சொற்களையும், அவற்றுக்கான பொருளையும், சில சமயங்களில் அச் சொற்கள் தொடர்பான வேறுபல விவரங்களையும் கொண்டுள்ள நூலைக் குறிக்கும். இவ்வாறு தமிழ்ச் சொற்களுக்கான பொருள் மற்றும் விவரங்களைத் தரும் நூல் **தமிழ் அகராதி** ஆகும். அகராதி என்ற சொல் *அகரம்*, *ஆதி* என்ற இரண்டு சொற்களின் சேர்க்கையாலானது (அகரம் + ஆதி = அகராதி). அகராதி அகரமுதலி எனவும் வழங்கப்படும்.

இதன் பெயர் குறிப்பிடுகின்றபடி, இந் நூலிலே சொற்கள் அகர வரிசையில் அமைக்கப்பட்டிருக்கும், ஒரே சொல்லில் தொடங்கும் சொற்கள், அவற்றில் இரண்டாவது எழுத்தைக் கொண்டு வரிசைப்படுத்தப்படும். இவ்வாறே சொல்லின் இறுதி எழுத்துவரை அகரவரிசை பின்பற்றப்படும்.

வரலாறு
------

தமிழில் அகராதிகள் தோன்றுவதற்குமுன் தமிழ்ச் சொற்களின் பொருள்களை அறிந்துகொள்வதற்குப் பயன்பட்டவை நிகண்டுகள் எனப்பட்ட நூல்களாகும். நிகண்டுகளிலே சொற்கள் பொருள் அடிப்படையிலே, தெய்வப் பெயர்கள், மக்கட் பெயர்கள் என்று தொகுதிகளாகக் கொடுக்கப்பட்டிருக்கும். இதுவும் செய்யுள் வடிவத்திலேயே இருக்கும். நிகண்டுகளை மனப்பாடமாக வைத்திருப்பவர்களுக்கே அன்றி மற்றவர்கள் இவற்றிலிருந்து ஒரு சொல்லுக்கான பொருளைத் தேடி அறிதல் மிகவும் கடினமானது. நிகண்டுகளிலுள்ள இக் குறைபாடுகளை நீக்கி எல்லோருக்கும் இலகுவாகப் பயன்படத்தக்க முறையில் சொற்களை ஒழுங்கு படுத்துவதற்கான முயற்சிகள் நடந்துகொண்டுதான் இருந்தன. 

16 ஆம் நூறாண்டில் இரேவண சித்தர், முதன் முதல் அகரவரிசைப்படி சொற்களைத் தொகுத்தது ஆக்கிய அகராதி நிகண்டுதான். எனினும் இது செய்யுள் அமைப்பிலே உள்ளது. இதிலே சொற்களின் முதலெழுத்துக்கள் மட்டுமே அகர வரிசையில் அமைக்கப்பட்டிருந்தன. இங்கே *அகராதி* என்பது ஒரு அடைமொழியாக மட்டுமே பயன்படுத்தப் பட்டிருந்தது. பின்னர் மேற்கத்திய முறைப்படி அமைத்த முதல் தமிழ் அகராதி, சதுரகராதி என்ற பெயரில், தமிழர்களால் வீரமாமுனிவர் என அறியப்படுகின்ற, இத்தாலி நாட்டைச் சேர்ந்தவரான கிறித்தவ மத போதகரால் 1732 ஆம் ஆண்டு, நவம்பர் 21ஆம் நாள் எழுதி முடிக்கப்பட்டது. ஆயினும் 1824ஆம் ஆண்டில்தான் சதுரகராதி முழுவது அச்சிடப்பட்டு வெளிவந்தது. அந்நூலின் இரண்டாம் பகுதியை 1819இல் எல்லிஸ் என்பவர் அச்சில் வழங்க முனைந்தார். திருச்சிற்றம்பல ஐயர் என்பவர் இதனைச் சீர்திருத்தி உதவினார். கி.பி. 1824இல்தான் சதுரகராதி முழுவதும் சென்னையிலிருந்த கல்லூரியின் இயக்குநர் ரிச்சர்டு கிளார்க்கின் ஆணைப்படி அச்சேறி வெளியாயிற்று. தாண்டவராய முதலியாரும் இராமச்சந்திர கவிராயரும் அப்போது அதனை மேற்பார்வையிட்டனர். பிற பதிப்புகள் 1835, 1860, 1928, 1979 ஆகிய ஆண்டுகளில் வெளியாயின .

பட்டியல்
--------

முதன்மைக் கட்டுரை: தமிழ் அகராதிகள் பட்டியல்

மின்னகராதி
----------

முதன்மைக் கட்டுரை: தமிழ் மின்னகராதி
ஜடை

இவற்றையும் பார்க்க
------------------

* விக்கிப்பீடியா:கலைச்சொல் ஒத்தாசை செயல்பாடுகள் ஒருங்கிணைவு|கலைச்சொல் செயல்பாடுகள் ஒருங்கிணைவு பாடசாலை

மேற்கோள்கள்
-----------

1. ↑  பேராசிரியர் கா. மீனாட்சிசுந்தரம், *ஐரோப்பியர் தமிழ்ப்பணி*, சென்னைப் பல்கலைக்கழகம், 2003.
2. ↑  முனைவர் மறைத்திரு ச. இராசமாணிக்கம், சே.ச. *வீரமாமுனிவர்: தொண்டும் புலமையும்*, இலயோலாக் கல்லூரி, சென்னை, 1998 (இரண்டாம் பதிப்பு).

வெளி இணைப்புகள்
---------------

* தமிழ் அகரமுதலி
**சிவா விஷ்ணு கோயில்** என்பது இந்துக் கோயிலின் கருவறைகளில் வீற்றிருக்கும் மூலவர் தெய்வங்கள் தனித்தனியாக சிவன் (லிங்கத் திருமேனி) மற்றும் பெருமாள் அம்சங்களாக இருக்கும் பட்சத்தில், அக்கோயில் சிவா விஷ்ணு கோயில் என்றழைக்கப்படுகிறது. அந்த அம்சங்களானது வெவ்வேறு திருநாமங்கள் கொண்டு காணப்படுகின்றன. சைவ வைணவ ஒற்றுமைக்கு உதாரணமாக விளங்கும் சிவா விஷ்ணு கோயில்கள் பரவலாக, ஆனால் எண்ணிக்கையில் குறைவாக தமிழ்நாட்டில் காணப்படுகின்றன.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற சென்னையிலுள்ள தியாகராய நகர் சிவா விஷ்ணு கோயில், சென்னையிலுள்ள அண்ணா நகர் மேற்கு விரிவு புறநகர்ப் பகுதியில் அமைந்துள்ள சென்னை சிவாவிஷ்ணு கோயில் மற்றும் திருவள்ளூர் மாவட்டத்திலுள்ள காக்களூர் பகுதியில் அமைந்துள்ள ஜல நாராயணப் பெருமாள் குடிகொண்டுள்ள காக்களூர் சிவா விஷ்ணு கோயில் ஆகியவை சில முக்கியமான சிவா விஷ்ணு கோயில்களாகும்.

ஆஸ்திரேலியா நாட்டின் மெல்பேர்ண் சிவா விஷ்ணு கோயில், சைவ வைணவ ஒற்றுமைக்கு எடுத்துக்காட்டாக விளங்கும் ஒரு சிவா விஷ்ணு கோயிலாகும்.

மேற்கோள்கள்
-----------

1. ↑  "Arulmigu Sivavishnu Temple, T.Nagar, Chennai - 600017, Chennai District [TM000372.Sivavishnu,SRI SIVA VISHNU,VALLI THEIVANAI"]. .
2. ↑  "Arulmigu Siva Vishnu Temple, Anna Nagar West Extension, Chennai - 600101, Chennai District [TM000299."]. .
3. ↑  "சிவா விஷ்ணு ஆலயத்தில் ஆடிப்பூர திருவிழா". .
4. ↑  "சிவா - விஷ்ணு கோவிலில் கும்பாபிஷேக முதலாம் ஆண்டு விழா - Dinamalar Tamil News" (in ta). 2013-06-09. .

வெளி இணைப்புகள்
---------------
அலசூர் கிழக்கு பெங்களூரில் உள்ளது. இது "பழைய மதராஸ் சாலை" இல் உள்ளது .

அமைவிடம்
--------

அலசூர் M. G ரோட்டின் கிழக்கு முனையில் உள்ளது. இது தமிழரின் பழைய குடியேற்ற பகுதிகளில் ஒன்றாகும்.
இங்கு குறுகலான தெருக்களுக்கும் , தமிழ் கோயில்களும் நிறைந்த பகுதியாகும்

மக்கள்
------

அலசூரின் மக்கத்தொகையில் 89 % பேர் தமிழர் ஆவர். அவர் யாவரும் ஏறக்குறைய "முதலியார்" சமூகத்தினர் ஆவர் .
இவர்கள் 1950 களில் கோலார் தங்க வயல் மூடப்பட்டபிறகு அங்கிருந்து பெங்களூர் வந்தவர் ஆவர். இவர்கள் அனைவரும் "வடாற்காடு" ஜில்லாவை பூர்வீகமாக கொண்டவர் ஆவர் .

கோவில்
------

இங்குள்ள "சோமேசுவரர் கோயில்" முதலியார் மக்களுக்கு பாத்தியப்பட்டது ஆகும். இங்கு தான் பெயர் பலகைகளும் தமிழில் உள் ளதை காணலாம் .

நம்ம மெட்ரோ
-----------

பெங்களூரின் "நம்ம மெட்ரோ திட்டத்தில் "அலசூருக்கு இரண்டு நிலையங்கள் ஒதுக்கப்பட்டுள்ளது .

தமிழ் சிறப்பு
-------------

நூற்றாண்டுகள் பழமையான "பெங்களூர் தமிழ் சங்கம்" ( முன்னாளில் :"பெங்களூர் முதலியார் சங்கம்" ) அலசூரில் தான் உள்ளது.[]

அலசூர் ஏரி
----------

அல்சூர் ஏரி
அலசூர் ஏரி ஆசியாவில் உள்ள பெரிய ஏரிகளில் ஒன்றாகும்.

அலசூர் மேம்பாலம்
----------------

அலசூர் "ஆற்காடு வீராசாமி முதலியார் "மேம்பாலம் தென்னகத்தின் பழய மேம்பாலம் ஆகும். இது சென்னையின் "அண்ணா மேம்பாலம் "மற்றும் "ஜெமினி மேம்பாலம்" ஆகியவற்றை விட 15 ஆண்டுகள் பழமை வாய்ந்தது ஆகும் .
இது அலசூரின் "ஆற்காட் முதலியார் சர்க்கிளில் "(arcot mudliar circle ) "இருந்து ஆரம்பிக்கிறது .

மேற்கோள்கள்
-----------

1. ↑  அல்சூர் ஏரியில் சாக்கடை நீர் கலந்ததால் இறந்து மிதக்கும் மீன்கள்
2. ↑  Ulsoor Lake restoration on schedule

வெளி இணைப்புகள்
---------------

* [www.maps-india.com/bangalore/tourist-attractions/ulsoor-lake.html Ulsoor Lake - Bangalore]
யது குலத் தோன்றல் ஸ்ரீகிருஷ்ணர்
**யது**, யயாதி - தேவயானி இணையரின் மூத்த மகன் ஆவார். தன் மகள் தேவயானிக்கு, யயாதி துரோகம் செய்த காரணத்தினால் சுக்கிராச்சாரியால் சபிக்கப்பட்டு கிழத்தன்மை அடைந்தான். யயாதியின் கிழத்தன்மையை ஏற்க மறுத்த காரணத்தினால், யதுவும், அவனது வழித்தோன்றல்களும் இனி நாட்டை அரசாளும் உரிமையில்லாது போகக்கடவது என யயாதி அளித்த சாபத்தால், யதுவின் வழித்தோன்றல்கள் நாட்டை ஆள இயலாது ஆடு, மாடுகள் மேய்த்து பால், தயிர், வெண்ணெய் போன்ற பால் பொருட்களை உற்பத்தி செய்யும் இடைத் தொழில் செய்து வாழ்ந்தனர். அவர்களை யாதவர்கள் என்பர்.
காலப்போக்கில் யதுவின் குலத்தில் **விருஷ்ணிகள்*,*** *அந்தகர்கள்'*, **போஜர்கள்**, **குகுரர்கள்** என நான்கு உட்பிரிவுகள் கிளைத்தன. யதுவின் வழித்தோன்றல்களான இக்குலத்தினர் வடமதுரை, விதர்ப்பம், சேதிதேசம், குந்திதேசம், துவாரகை, மகததேசம் போன்ற நாடுகளை ஆண்ட அரசர்கள் ஆவார். கம்சன், கண்ணன், ருக்மணி, ருக்மி, சத்தியபாமா, பலராமர், சிசுபாலன், குந்தி, கிருதவர்மன், சாத்தியகி, பூரிசிரவஸ், உத்தவர், தேவகி, வசுதேவர், நந்தகோபன், யசோதை ஆகியோர் யது குலத்தில் பிறந்தவர்களில் சிலர்.

யது குலத்தின் மொத்த அழிவுக்கு கிருஷ்ணரின் மகன்களில் ஒருவரான சாம்பனும் ஒரு வகையில் காரணமானார்.

இதனையும் காண்க
--------------

* யது குலம்
* விருஷ்ணிகள்
* பௌரவர்
* புரு

மேற்கோள்கள்
-----------

1. ↑  Yadava
2. ↑  Vaisnavism, Saivism and Minor Religious Systems*, Delhi: Asian Educational Service, ISBN 978-81-206-0122-2, p.11).*
3. ↑

வெளி இணைப்புகள்
---------------
**இரிங்கி ராய் பட்டாச்சார்யா** (Rinki Roy Bhattacharya)  (பிறப்பு 1942) ஒரு இந்திய எழுத்தாளர், கட்டுரையாளர் மற்றும் ஆவணப்படத் தயாரிப்பாளர் ஆவார். இவர் திரைப்பட இயக்குனர் பிமல் ராயின் மகளும், பாசு பட்டாச்சார்யாவின் மனைவியும் ஆவார். பாசு பட்டாச்சார்யா இவரது படங்களில் ஒத்துழைத்துள்ளார். இவர் 'பிமல் ராய் மெமோரியல் & பிலிம் சொசைட்டி'யின் நிறுவனர் மற்றும் தலைவராகவும் உள்ளார். *ஒரு சார்பிலா பத்திரிகையாளராக, டைம்ஸ் குழு, த தந்தி*, *தி இந்து* மற்றும் *இந்தியன் எக்ஸ்பிரஸ்* போன்ற பத்திரிக்கைகளில் திரைப்படங்கள், நாடகங்கள், கலை மற்றும் பெண்ணியப் பிரச்சினைகள் குறித்து அவர் விரிவாக எழுதி வருகிறார்.

வாழ்க்கை வரலாறு
---------------

கொல்கத்தாவைச் சேர்ந்த ரிங்கி 1942 ஆம் ஆண்டில் பிறந்தார். இவர் புகழ்பெற்ற இந்தியத் திரைப்படத் தயாரிப்பாளர் பிமல் ராயின் மூத்த மகள். இவரது குழந்தைப் பருவம் பிரபல எழுத்தாளர்கள், கவிஞர்கள் மற்றும் கலைஞர்களைச் சுற்றிக் கழிந்தது. இத்தகைய பிரபலங்கள் அடிக்கடி இவரது வீட்டுக்கு வந்து சென்றனர். இவர்களது வீடு அதன் அருமையான வங்காள உணவு வகைகளுக்கும் பெயர் பெற்றது .

இவர் 1966 ஆம் ஆண்டில் சார்பிலா பத்திரிகையாளராக தனது வாழ்க்கையைத் தொடங்கினார், *தி எகனாமிக் டைம்ஸ்*, *தி இந்தியன் எக்ஸ்பிரஸ்* மற்றும் பல இதழ்களில் கட்டுரைகளை வெளியிட்டார். இவர் ஆண்கள் தங்கள் மனைவியை அடிப்பது தொடர்பான ஆவணப்படமான *சார் திவாரி*  மூலம் ஆவணப் படங்களைத் தயாரிப்பதில் அறிமுகமானார். இதனைத் தொடர்ந்து இந்தியாவில் பெண்களுக்கு எதிரான வன்முறைகள் சம்பந்தப்பட்ட பிரச்சனைகளின் ஆவணப்படங்களைத் தொடர்ச்சியாகத் தயாரித்தார். இவர் அனுபவ், கிரிஹ பிரவேஷ்,ஆவிஷ்கார் ஆகிய திரைப்படங்களில் கலை, உள்ளரங்க அலங்காரம் ஆகிய பணிகளைக் கவனித்துக் கொண்டார்.

இவர் இந்தியாவில் பெண்கள் இயக்கத்தில் தீவிரமாக ஈடுபட்டார். *பிகைன்ட் குளோஸ்டு டோர்ஸ் டொமெஸ்டிக் வயலன்ஸ் இன் இன்டியா* (*மூடிய கதவுகளுக்கு பின்னால்: இந்தியாவில் உள்நாட்டு வன்முறை)*, *பிமல் ராய் - ஒரு அமைதியான* *மனிதர், அழியாத முத்திரைகள்*, *நிச்சயமற்ற தொடர்புகள்* மற்றும் பல சமையல் புத்தகங்கள் உட்பட பல புத்தகங்களை எழுதியுள்ளார். *மதுமதி* (1958), *பிமல் ராயின் மதுமதி: அன்டோல்ட் ஸ்டோரீஸ் ஃப்ரம் பிஹைண்ட் தி சீன்ஸ்* (2014) ஆகிய படங்களை உருவாக்கப்பட்ட புத்தகத்தையும் வெளியிட்டார்.

தனிப்பட்ட வாழ்க்கை
------------------

இரிங்கி திரைப்பட இயக்குநர் பாசு பட்டாச்சார்யாவை (1934-1997) மணந்தார். இருப்பினும், குடும்ப துன்புறுத்தல்களுக்குப் பிறகு, இவர் 1982 ஆம் ஆண்டில் தனது வீட்டை விட்டு வெளியேறினார். பகிரங்கமாக, 1984 ஆம் ஆண்டில் *மனுஷியில்* பத்திரிகையாளர் மது கிஷ்வருடன் ஒரு நேர்காணல் மூலம் வெளியே வந்தார். 1990 ஆம் ஆண்டில் இந்த இணை முறையாக விவாகரத்து பெற்றது. இவர் தன் தந்தையின் சொத்தில் தன் பங்குக்காக தன் தாய் மற்றும் உடன்பிறப்புகளுக்கு எதிராக வெற்றிகரமாக வழக்கு தொடர்ந்தார்.

இவர் மும்பையின் பாந்த்ராவில் வசிக்கிறாள். இவருக்கு திரைப்பட இயக்குனர் ஆதித்யா பட்டாச்சார்யா என்ற மகனும், எழுத்தாளரான சிம்மு மற்றும் அன்வேஷா ஆர்யா என்ற இரண்டு மகள்களும் உள்ளனர்.

மேற்கோள்கள்
-----------

1. ↑  "Rinki Roy Bhattacharya". .
2. ↑  Daughter to keep Bimal Roy's legacy alive ராய்ட்டர்ஸ், 10 February 2008.
3. ↑  "Rinki Roy Bhattacharya". .
4. ↑  Independent women too are victims of domestic violence தி டைம்ஸ் ஆஃப் இந்தியா, 25 November 2006.
5. ↑  Father’s pictures The Tribune, 26 August 2001.
6. ↑  "Hero worship". 4 January 2013. .
7. ↑  Can you beat that? Telegraph, 30 May 2004.
8. ↑  Reema Gehi (20 June 2014). "First in Mirror: Enter Roy’s world". .
**ஸ்னூப் டாக்** (Snoop Dogg) அல்லது **ஸ்னூப் டாகி டாக்** (Snoop Doggy Dogg) (பிறப்பு **கோர்டோசார் கேல்வின் புரோடஸ் ஜூனியர்** (Cordozar Calvin Broadus, Jr.), அக்டோபர் 20, 1971) ஒரு அமெரிக்க ராப் இசைக் கலைஞர், நடிகர், மற்றும் இசை தயாரிப்பாளர் ஆவார். மேற்கு கடற்கரை ராப் இசை கலைஞர்களின் ஒரு புகழ்பெற்றவர் ஆவார். இவரின் முதலாம் ஆல்பம் டாகிஸ்டைல் ராப் இசை வரலாற்றில் மிக உயர்ந்த ஆல்பம்களின் ஒன்று என்று பல ராப் நிபுணர்கள் கூறியிருக்கிறார்கள்.

கலிபோர்னியா மாநிலத்தில் லாஸ் ஏஞ்சலஸ் நகரத்தின் ஒரு புறநகரம் லாங் பீச் (கலிபோர்னியா)சில் பிறந்து வளந்த ஸ்னூப் டாக் 1992ல் டாக்டர் ட்ரேயின் முதலாம் ஆல்பம் த க்ரானிக்கில் சில கவிதைகளை படைத்து புகழுக்கு வந்தார். டாக்டர் ட்ரே உடன் இசை தயாரிப்பு நிறுவனம் டெத் ரோ ரெக்கர்ட்ஸ்-ஐ சேர்ந்து 1993ல் இவரின் முதலாம் ஆல்பம் டாகிஸ்டைல் வெளிவந்தது. த க்ரானிக், டாகிஸ்டைல் ஆகிய ஆல்பம்கள் ஜி-ஃபங்க் மற்றும் மேற்கு கடற்கரை ராப் இசையை சிறப்பினது. டெத் ரோ ரெக்கர்ட்ஸில் இருக்கும்பொழுது வேறு புகழ்பெற்ற ராப்பர்கள் ஐஸ் கியூப், டூபாக் ஷகூர், மற்றும் இவரின் மாமாப் பிள்ளை நேட் டாக் உடன் ராப் பாடல்களை படைத்தார்.

இரண்டு ஆல்பம் படைத்து 1998ல் டெத் ரோ நிறுவனத்தை விட்டு மாஸ்டர் பீயின் நோ லிமிட் ரெக்கர்ட்ஸ் தயாரிப்பு நிறுவனத்தை சேர்ந்தார். இங்கு மூன்று ஆல்பம்களை படைத்தார். 2003ல் இந்த நிறுவனத்தை விட்டு ஃபரெல் வில்லியம்ஸ் உடன் ஸ்டார் ட்ராக் நிறுவனத்தை சேர்ந்து இன்று வரை ஃபரெல் உடன் நாலு ஆல்பம் படைத்துள்ளார்.

ராப் இசை தவிர இவர் திரைப்படங்களிலும் நடித்து இருக்கிறார். போன்ஸ், ஸ்டார்ஸ்கி & ஹச், மற்றும் சோல் ப்ளேன் ஆகிய திரைப்படங்களில் ஒரு பிரதான நடிகராக நடித்தார். இது தவிர பல திரைப்படங்களில் சிறு வேடத்தில் நடித்துள்ளார். எம்.டி.வி.யில் ஒரு காட்சி, டாகி ஃபிசில் டெலெவிசில், இவரின் தயாரிப்பில் 2002ல் வெளிவந்தது. Porn படங்களும் இவர் தயாரிப்பு செய்துள்ளார்.

2008இல் ஸ்னூப் டாக் சிங் இஸ் கிங் என்ற பாலிவுட் திரைப்படத்துக்காக அக்ஷய் குமார் உடன் ஒரு பாடலை தயாரித்துள்ளார்.

ஆல்பம்கள்
---------

* 1993: டாகிஸ்டைல் (Doggystyle)
* 1996: த டாக்ஃபாதர் (Tha Doggfather)
* 1998: ட கேம் இஸ் டு பி சோல்ட், நாட் டு பி டோல்ட் (Da Game is to Be Sold, Not to Be Told)
* 1999: நோ லிமிட் டாப் டாக் (No Limit Top Dogg)
* 2000: த லாஸ்ட் மீல் (Tha Last Meal)
* 2002: பெய்ட் த காஸ்ட் டு பி ட பாஸ் (Paid tha Cost to Be da Boss)
* 2004: ரிதிம் & காங்ஸ்ட: த மாஸ்டர்பீஸ் (Rhythm & Gangsta: The Masterpiece)
* 2006: த ப்ளூ கார்ப்பெட் ட்ரீட்மென்ட் (Tha Blue Carpet Treatment)
* 2008: ஈகோ ட்ரிப்பின் (Ego Trippin')
* 2009: (Malice in Wonderland)